**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės sutikimo registruoti uždarosios akcinės bendrovės molėtų baseino buveinę**

2024 m. sausio 25 d. Nr. B1-11

Molėtai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 4 dalimi, 16 straipsnio 1 dalimi, Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, 61 punktu, atsižvelgdama į tai, kad  2023 m. spalio 5 d. buvo pasirašyta partnerystės (koncesijos) sutartis Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“, į uždarosios akcinės bendrovės Molėtų baseino 2024 m. sausio 11 d. prašymą,

Molėtų rajono savivaldybės taryba n u s p r e n d ž i a:

Sutikti registruoti juridinio asmens uždarosios akcinės bendrovės Molėtų baseino (kodas 306445647) buveinę Savivaldybei nuosavybės teise priklausančiame pastate – sporto salėje (unikalus Nr. 4400-0513-4112) adresu: Molėtai, Ąžuolų g. 10.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika